[{"text_idx": "#000003", "text": "Meie majas toimub edukalt u\u0308le 10 aasta traditsiooniline jo\u0303uluu\u0308ritus, kus toimub jo\u0303ululoterii vo\u0303i o\u0303nnekaev koos jo\u0303ululaadaga. Hoolekogu liikmel Merle Ma\u0308ehundil tuli idee mardilaadast allesja\u0308a\u0308nud kaupa mu\u0308u\u0308a jo\u0303ululoteriil ja selle la\u0308biviimiseks olid lapsevanemad Assar Lind, Kadri Melnits, Ain Ja\u0308rvesaar, Eda Tiisma, Kristel Kambek ning Merle Ma\u0308ehunt no\u0303us olema pa\u0308kapiku rollis. Kodudes algas kibekiire piparkookide ku\u0308psetamine, kotikeste o\u0303mblemine maiustuste jaoks, kaartide meisterdamine, ka\u0308evo\u0303rude punumine, helkurite valmistamine, uute ning kasutatud ma\u0308nguasjade vo\u0303i raamatute kogumine ja lasteaeda toomine."}, {"text_idx": "#000004", "text": "Kahe pa\u0308eva jooksul said nii va\u0308ikesed kui ka suured ro\u0303o\u0303mu tunda loteriist, kus lapsed said va\u0308rviliste numbritega loosirullide ja\u0308rgi ise valida meelepa\u0308rase kingituse. Pa\u0308kapikud pakkusid lahkelt teed ja kutsusid o\u0303nne proovima, mida lapsed ja vanemad ka ro\u0303o\u0303muga tegid."}, {"text_idx": "#000005", "text": "Mo\u0303lemad u\u0308ritused olid heategevuslikud ja saadud tulu la\u0308heb laste o\u0303pi- ja kasvukeskkonna rikastamiseks."}, {"text_idx": "#000006", "text": "Juba aastast 1997 loovad o\u0303petajad Pa\u0308rnu Liblika Ta\u0308nava lasteaia o\u0303uealale kauni Jo\u0303ulumaa. Seoses tuntud eesti kunstniku ja kirjaniku Edgar Valteri su\u0308nniaastapa\u0308eva ta\u0308histamisega tekkis mo\u0303te Jo\u0303ulumaa asemel teha seekord talvine Pokumaa. Ka\u0308ndudest ja heinast valmistasid o\u0303petajad koos pereliikmetega pokusid, kes igal hommikul on tervitanud lapsi ja o\u0303htul neid koju saatnud. Igana\u0308dalasel advendihommikul viisid jutuvestjad lapsi muinasjutumaailma, kus pokude ku\u0308simustele leiti koos vastused la\u0308bi looduse vaatenurga."}, {"text_idx": "#000007", "text": "Kuigi jo\u0303uluajal on ko\u0303igil palju tegemisi, toovad need soojust ja valgust su\u0308damesse, mida ro\u0303o\u0303muga saab teistelegi jagada."}]